Phạm Bình Minh

Phạm Bình Minh (sündinud 26. märtsil 1959 Nam Địnhi provintsis) on Vietnami poliitik.

Phạm Bình Minh lõpetas Diplomaatia Ülikooli (tänapäeval Diplomaatia Akadeemia) 1981. aastal. Alates 1981. aastast töötas ta Vietnami Välisministeeriumis. 1982–1985 oli ta atašee Vietnami saatkonnas Suurbritannias. 1986–1990 töötas välisministeeriumi üldosakonnas. 1991–1999 oli ta välisministeeriumi rahvusvaheliste organisatsioonide osakonna juhataja asetäitja. 1999–2001 oli ta Vietnami suursaadik ja alaline esindaja Ühinenud Rahvaste Organisatsiooni juures. 2001–2003 oli ta esinduse juhataja asetäitja Vietnami saatkonnas Ameerika Ühendriikides. Alates 2003. aastast töötas ta välisministeeriumis tegevjuhataja asetäitjana ja rahvusvaheliste organisatsioonide osakonna juhatajana. 2006. aastal sai ta Vietnami Kommunistliku Partei Keskkomitee liikmekandidaadiks ja 2009. aastal Keskkomitee liikmeks. 2007–2011 oli ta Vietnami välisministri asetäitja.Pham Binh Minh World Economic ForumTóm tắt tiểu sử Phó Thủ tướng Chính phủ, Bộ trưởng Bộ Ngoại giao Phạm Bình Minh Cổng Thông tin điện tử Chính phủ

Alates 3. augustist 2011 kuni 7. aprillini 2021 oli Phạm Bình Minh Vietnami välisminister.Defense, Security Council members approved Online Newspaper of the Government of the Socialist Republic of Viet Nam, 3. august 2011

Lisaks oli ta alates 13. novembrist 2013 kuni 6. septembrini 2021 Vietnami asepeaminister.Prime Minister nominates two new deputies Nhân Dân, 12. november 2013 Alates 6. septembrist 2021 on ta Vietnami esimene asepeaminister.Assignment of subjects and functions to Prime Minister and Deputy Prime Ministers Viet Nam Government Portal, 6. september 2021

Viited

Kategooria:Vietnami poliitikud
Kategooria:Välisministrid
Kategooria:Sündinud 1959